ร้าน Chin Coffee สาขานี้เปิดมาได้สักพักแล้วค่ะ ปกติเราเคยซื้อแต่ที่สาขาวัดแขก ทานแล้วติดใจอ่ะ อร่อย ราคาก็ไม่แพงด้วยขนาดอยู่ใจกลางเมืองแท้ๆ พอมาเปิดตรงนี้ก็ดีเลย เรียกว่าเป็นลูกค้าประจำเลยค่ะ

สาขานี้เป็นห้องแถว1ห้อง ชั้นล่าง มีที่นั่งด้านนอกสำหรับผู้สูบบุหรี่ด้วยนะคะ ส่วนด้านในจะเป็นห้องแอร์แต่มีที่นั่งไม่กี่ที่ ส่วนใหญ่จะใช้นั่งรอเครื่องดื่มมากกว่า

เมนูที่เราเคยลองนะคะ 

- โกโก้เย็น (25 บาท)
เมนูนี้เราสั่งบ่อยที่สุดเลย โกโก้เข้มข้น เราสั่งหวานน้อยรู้สึกจะโอเคกว่าแบบปกตินะคะ รสชาติกำลังดีอ่ะจะไม่หวานเกิน มีโรยหน้าด้วยซอสช็อคโกแลตด้วยนะคะ

- ชานมเย็น (25 บาท)
เมนูนี้เราว่าไม่ค่อยเข้มข้นเท่าไหร่ คือโอเค แต่สาขาตรงวัดแขกโอเคกว่านะ

- ชาเขียวมัทฉะเย็น (45 บาท)
เมนูนี้เข้มข้นรสมัทฉะค่ะ อร่อยดี จะฝาดๆขมๆหน่อยตามสไตล์มัทฉะ แต่ชงมาได้รสชาติกลมกล่อมเลยทีเดียวนะคะ สีเข้ม

เครื่องดื่มอร่อย ราคาไม่แพง เป็นอีกหนึ่งตัวเลือกที่ดีของร้านเครื่องดื่มในย่านนี้เลยค่ะ ^^
